Apabila awak dipenjarakan,
semua orang ada gelaran untuk diri mereka atau orang lain.
Mereka rasa dakwaan untuk penghendapan teruk itu kelakar.
Mereka kata, "Awak penghendap? Apa benda itu?"
"Awak di dalam semak dengan teropong?"
"Taklah…"
Saya tahu ada orang yang buat begitu, tapi…
Situasi semua orang berbeza.
Jadi, untuk orang yang saya tak kenal…
saya ketawa sajalah.
Sebab bagi saya, ia menimbulkan kesakitan dan kesedihan,
dan mengingatkan kembali trauma yang saya dan Rachel lalui.
SETIAP TAHUN, ADA LEBIH DARIPADA TIGA JUTA KEJADIAN MENGHENDAP
DI AMERIKA SYARIKAT
ADA KAITAN YANG RAPAT DI ANTARA TRAUMA DAN TINGKAH LAKU YANG KETERLALUAN
Satu-satunya perkara yang saya nak fahamkan ialah
saya mungkin ada rasa kasihan pada John,
tapi perbuatan dia terhadap saya, saya takkan dapat maafkan dia.
Hanya kerana saya faham, tak bermakna saya perlu menerimanya.
Saya tak boleh terima.
SEBUAH SIRI NETFLIX
Saya lebih rela digelar pembunuh daripada penghendap, faham tak?
Saya nak dia rasa tekanan kerana diperhatikan.
Sesiapa saja boleh jadi penghendap.
Semuanya mengarut saja.
Saya masih gila begitu…
PELUANG TERAKHIR
GALESBURG, ILLINOIS
PENJARA HENRY C. HILL JABATAN PENJARA ILLINOIS
PADA 24 MEI 2019, JOHN ANDERSON TELAH DIPENJARAKAN
KERANA MENGHENDAP BEKAS KEKASIHNYA
Bagi saya, penghendapan ini berpunca daripada isu pengabaian.
Saya tak dapat lupakan seseorang itu sebab saya rasa seperti diabaikan,
dan itu buat saya lebih inginkan mereka.
Kemudian saya jadi marah dan kata, "Kalau awak sayang saya, kenalah bersama."
Marah kerana disakiti.
Apabila fikir kembali, itulah permulaan untuk semua masalah
yang membawa kepada situasi saya sekarang.
Saya John R. Anderson III.
Saya dipenjarakan di Penjara Hill.
Saya didakwa atas penghendapan teruk.
DAERAH DEKALB, ILLINOIS
Saya membesar di negara ini.
Ayah saya ajar saya cara untuk memburu, memancing.
Saya baik di sekolah, bersukan, banyak bermain besbol.
Saya suka ada hubungan yang serius.
Ketika saya ada teman wanita di sekolah menengah rendah
dan di sekolah tinggi,
saya selalu beri bunga atau buat pita rakaman lagu.
Saya lebih serius.
Bukan cuma nak berseronok.
Saya lihat jika ada keserasian dan kemesraan.
Dari awal lagi, saya boleh tahu jika saya suka awak atau tidak.
Saya dan Rachel, kami serasi.
Entahlah. Kami sangat rapat.
KETIKA JOHN BERUMUR 32 TAHUN,
DIA BERTEMU RACHEL YANG BERUMUR 28 TAHUN
Nama saya Rachel.
Saya bertemu John pada 2015.
Melalui janji temu dengan orang tak dikenali.
Saya mempunyai tiga kerja pada ketika itu
dan saya membesarkan anak saya sendiri.
Jadi saya tak berminat
nak menjalinkan apa-apa hubungan.
John sangat lucu dan pandai berjenaka, dan…
pada ketika itu, dia memiliki motosikal Harley-Davidson.
Dia jenis lelaki yang saya suka.
Saya selalu beritahu dia matanya yang hijau itulah…
yang buat saya tertarik padanya malam itu.
Kami tak nak terburu-buru.
Kami nak santai saja,
sebab saya nak mengenali seseorang itu sebelum
kenalkan anak saya.
Kami banyak bertolak ansur pada awalnya,
sebab dia mekanik diesel,
dia bekerja enam hari dalam seminggu, syif sepuluh jam.
Dia selalu keluar dengan kawan-kawannya, dan sentiasa dikelilingi wanita,
dan kawan-kawannya sentiasa ajak dia berparti.
Saya tak tahu yang dia minum arak setiap masa.
Saya ingat dia hanya minum di hujung minggu.
Saya tak buat begitu. Saya bekerja dan pulang untuk bersama anak saya.
Tapi dia baik dengan Gauge.
Gauge anggap dia seperti ayahnya.
ANAK RACHEL, GAUGE BERUMUR 3 TAHUN KETIKA RACHEL MULA KELUAR DENGAN JOHN
Gauge budak yang hebat. Dia…
Dia penghibur saya.
Saya buat rambutnya gaya Mohawk, dia tunjuk jari rock-and-roll
dan kami menunggang Harley.
Ia memang hebat, tapi…
Apabila saya bersama Gauge, orang akan cakap sesuatu.
"Siapa budak itu, John?"
Pada mulanya saya rasa itu patut.
Tapi semakin saya sayangkan Gauge,
semakin menjengkelkan rasanya.
Ini anak sayalah. Apa maksud awak?
Ia satu hubungan yang jika saya terlalu mengejar John,
dia tak nak.
Jika dia mengejar saya, saya tak nak.
Jadi sebaik saja saya beritahu dia, "Saya nak putus,"
dia akan muncul di pintu rumah pada pukul 11 malam,
beritahu yang dia menyesal.
Tapi kami sangat…
Entahlah.
Saling mencintai, saya rasalah.
Kami kekal bersama lalui semua itu dan kemudian…
saya dapat tahu saya mengandung.
Pada ketika itu, kami nak berpindah ke Arkansas.
Pak ciknya tinggal di Arkansas, jadi kami pergi melawat dia.
Ia tempat yang indah,
jadi kami mula cari rumah di sana.
LAPAN BELAS BULAN SELEPAS PERKENALAN MEREKA,
ANAK LELAKI RACHEL DAN JOHN, JAX, TELAH DILAHIRKAN
Selepas Jax dilahirkan, kami pergi ke Arkansas.
Kami tinggal di rumah pak ciknya,
untuk selesaikan kontrak dengan wanita yang jual rumah kepada kami.
Jax berumur empat bulan semasa Gauge meninggal.
Sehingga hari ini, saya tak tahu apa yang berlaku.
Ada ribut dan beberapa pokok telah tumbang.
Kami guna traktor pemuat untuk alihkan pokok
daripada pagar di padang rumput kuda.
Gauge sedang bantu saya.
Dia terjatuh dari traktor dan saya terlanggar dia dengan tak sengaja.
Rachel ada semasa kejadian.
Dia ada di bahagian atas rumah, dan dia turun dan memegang Gauge.
Dia masih boleh rasa degupan jantungnya.
Ambulans tak dapat sampai dengan cepat,
dan kami tak dapat bawa dia ke hospital secepat mungkin.
Jadi Gauge meninggal.
Rachel tahu saya sangat berhati-hati dan pentingkan keselamatan.
Saya mekanik diesel. Saya kendalikan traktor, peralatan pertanian,
jentuai, peralatan pembinaan.
Jadi, dia tahu saya bukannya cuai atau buat apa-apa…
yang tak selamat dengan Gauge di atas traktor.
Tapi saya dengan serta-merta…
rasa bertanggungjawab dan bersalah.
Saya rasa macam saya dah bunuh anak saya.
Kami…
Kami kehilangan anak kami.
Kemudian…
Kami berubah jadi sangat berbeza.
Selepas Gauge mati, saya…
Jiwa saya kosong.
Sukar untuk dijelaskan.
Saya tak nak buat apa-apa. Saya tak nak makan, saya tak nak…
Saya tak boleh pegang Jax.
Dia seperti dapat rasa saya patah hati.
Sebab dia akan menjerit…
Jadi John terpaksa memikul semua tanggungjawab
untuk menjaga anak berumur empat bulan dan saya,
sebab saya tak boleh lakukannya.
Dia betul-betul cuba sebelum dia berubah menjadi teruk.
DALAM MASA SETAHUN KEMATIAN GAUGE,
RACHEL DAN JOHN BERPINDAH KE RUMAH BARU MEREKA DI ARKANSAS
John bekerja pada tahun pertama itu.
Ia sampai ke satu tahap yang dia tak dapat kerja yang mencukupi
untuk menyara kami.
Jadi saya perlu cari kerja.
Kemudian John mula berkawan,
dan kawan-kawan itu ialah penagih dadah.
Dia mula menghisap dadah.
Saya tak tahu sama ada kokain dulu atau methamphetamine.
Saya akan duduk dan lihat dia hisap.
Saya faham kenapa dia cuba hilangkan rasa sakit itu.
Dia rasa bersalah membayangkan dia boleh halang kemalangan itu.
Ia sesuatu yang sangat berat untuk seseorang itu…
menanggungnya.
Ketagihan saya jadi sangat teruk.
Saya hisap methamphetamine, dan kesannya teruk.
Saya tak pernah rasa begitu.
Saya berhalusinasi dan…
Saya tak boleh pejam mata tanpa nampak mukanya.
Kasihan Rachel, dia terus kaku.
Dia tak…
Dia cuma…
Dia kaku.
Kami terus begini selama setahun setengah.
Kami tak minta bantuan, atau kaunseling,
atau apa-apa untuk bantu menghadapinya.
Serta…
walaupun kami saling memerlukan,
saya rasa kami hanya menjadi semakin renggang.
Apabila orang kata keadaan takkan bertambah teruk, ia boleh bertambah teruk.
Saya tak boleh buat apa-apa,
jadi saya tak beri apa yang dia perlukan.
Jadi dia bertemu dengan seorang gadis yang bekerja di dok di tasik.
Dia pun…
curang dengan saya.
Saya rasa dia berumur 19 tahun.
Pada ketika itu, John berumur 35 tahun.
Gadis itu sangat muda.
Saya minta John jangan musnahkan keluarga kami, semuanya boleh diperbaiki.
Itulah kali pertama dia pukul saya.
Dia pukul muka saya dengan kuat sehingga saya jatuh ke lantai,
kemudian dia ambil kunci saya dan keluar malam itu.
Pada ketika ini, John nampak dan dengar suara orang
sebab dia khayal dengan methamphetamine.
Dia akan ke bilik air dan tinggalkan telefon sambil merakam.
Dia akan dengar rakaman itu, kemudian menengking dan menjerit pada saya,
mengatakan saya curang terhadapnya, sedangkan itu suara daripada televisyen.
Selepas itu, ia bertambah teruk.
Pada hari jadi saya, dia bersumpah dia ada dengar suara lelaki di garaj.
Dia rentap leher saya di dapur,
heret saya di sepanjang ruang tamu dan hempas saya di atas katil…
dan terus pukul tulang rusuk, dada, kaki dan kepala saya.
Serta dia cekik saya sampai saya muntah.
Ketika itulah saya tahu saya perlu lari daripada dia.
Dia takkan berubah. Dia takkan jadi lebih baik.
Saya terus buat keputusan dan saya dah tak boleh tunggu.
2018 OKTOBER
BEBERAPA HARI KEMUDIAN, RACHEL MELARIKAN DIRI KE RUMAH IBUNYA DI ILLINOIS
BERSAMA ANAK MEREKA, JAX YANG BERUMUR DUA TAHUN
Saya rasa lega ketika dalam perjalanan selama lapan jam ke Illinois…
kerana saya dah tak perlu bersemuka dengannya.
Semua perbuatan saya terhadap Rachel selepas saya mula ambil methamphetamine,
saya rasa macam dia buat balik kepada saya dan itu tak benar langsung.
Itu cuma fikiran saya yang memperdayakan saya.
Jadi…
akhirnya ia mencetuskan banyak keganasan di antara saya dan Rachel.
Tapi apabila dia pergi,
saya rasa saya kehilangan seorang lagi anak dan isteri saya.
Segala kesakitan yang saya rasai, ia semakin bertambah.
Ia tersangat teruk, saya tak tahu bagaimana nak jelaskannya.
Saya rasa dikhianati.
Kemudian saya jadi taasub untuk mencari anak saya.
Saya tanya kawan dan keluarga di mana dia. Tiada siapa nak beritahu.
Mereka akan tipu saya dan kata, "Dia ada di sana."
"Dia selamat." Saya jadi marah. Rachel tak nak cakap dengan saya.
Dia lakukannya sebab nak ambil anak saya dan menyakiti saya.
Pada ketika itu, John dapat tahu yang saya dah tiada di Arkansas.
Jadi dia mula hantar mesej kepada saya.
SAYA ADA GAUGE
SAYA ADA ABU DIA YANG AWAK TINGGALKAN DI SINI!
Dia beritahu saya yang dia nak tuang abu anak saya ke dalam tandas
jika saya tak beritahu lokasi saya…
SECEDUK SETIAP 5 MINIT MULA PADA PUKUL 10
…dan kembalikan anaknya kepada dia.
AWAK FIKIR SAYA TIPU
SAYA DAH TAK PEDULI RACHEL
SAYA CUBA BERTIMBANG RASA, AWAK YANG TAK NAK
Dia mula hantar video menunjukkan
dia sedang menuang abu putih ke dalam tandas.
Sudah tentulah saya terkejut dan mendapat serangan panik.
NAK BERMAIN-MAIN LAGIKAH RACHEL!
IA TAKKAN BERAKHIR DENGAN BAIK UNTUK SESIAPA
JIKA AWAK NAK TERUS MEMPERMAINKAN SAYA
Selepas dia buat begitu, saya…
Itulah pengakhirannya. Cukuplah. Saya dapatkan perintah sekatan.
PADA NOVEMBER 2018,
DAERAH OGLE MENGELUARKAN PERINTAH PERLINDUNGAN TERHADAP ANDERSON
UNIVERSITI ILLINOIS, SPRINGFIELD
Bagi kebanyakan kes menghendap, sebelum ia menjadi jenayah,
perlu ada perintah perlindungan dahulu.
Ia langkah pertama daripada kelakuan bukan jenayah
berubah menjadi kelakuan jenayah.
Nama saya Ryan Williams.
Saya profesor madya kriminologi dan keadilan jenayah
di Universiti Illinois di Springfield.
RYAN WILLIAMS TELAH MENELITI SYARAT-SYARAT PERINTAH PERLINDUNGAN
YANG DIKELUARKAN TERHADAP ANDERSON
Perintah perlindungan sangat membantu.
Ia meningkatkan keseriusan kesalahan itu.
Kesilapan kecil berubah menjadi satu jenayah.
Sebelum itu, perbuatan mereka ialah perbuatan nakal yang menyusahkan.
Sekarang ia jenayah.
Tapi perintah perlindungan adalah mengenai pencegahan tingkah laku.
Malangnya, banyak kelakuan menghendap dilakukan oleh orang
yang tak berfikiran waras, yang dah kehilangan segalanya.
Seperti dalam kes John, perintah itu boleh diabaikan sepenuhnya
dan rasa ia tiada kena-mengena dengan dirinya.
REKOD ANDERSON MENUNJUKKAN BANYAK DAKWAAN TENTANG KELAKUAN MENGONGKONG
DALAM HUBUNGAN TERDAHULU SEJAK 12 TAHUN LEPAS
John mempamerkan tingkah laku yang teruk dalam hubungan yang terdahulu.
Seseorang yang tak terima
kelakuan mereka itu adalah berbahaya.
Sehingga ke tahap yang buat saya terkejut
tiada kesan yang lebih teruk dalam semua kes ini.
Jika John tak dapat kawal wanita,
kemarahan dan sifat agresif akan timbul.
Ia akan jadi semakin teruk, dan ia menakutkan saya.
Tunggu masa saja dia akan mengamuk.
Nama saya Rick Anderson dan saya pak cik John.
Pada ketika ini, saya saja satu-satunya saudara yang nak bercakap dengan John.
31 MAC 2006
KELAKUAN CEMBURU ANDERSON MULA DIREKOD PADA TAHUN 2006,
SELEPAS DIA BERPISAH DENGAN ISTERI PERTAMANYA
Semasa John lebih muda, John dan isteri pertamanya berkahwin.
Tapi John curang terhadapnya dalam perkahwinan mereka.
SELAMAT DATANG
Isteri dia dah tak tahan.
Dia pindah keluar.
John jadi marah.
Dulu, apabila dia marah, dia akan muncul di rumah awak.
Atau duduk dalam kereta dan tunggu awak balik kerja.
Ia macam permulaan untuk menghendap.
31 MAC 2006
EMPAT TAHUN KEMUDIAN, PADA TAHUN 2010, ANDERSON DIDAKWA ATAS PENGHENDAPAN TERUK
TERHADAP BEKAS KEKASIH LAIN
John pecah masuk rumahnya, bersembunyi di dalam almari,
dan pada pukul dua pagi,
dia berdiri di hujung katil gadis itu.
Jadi hubungan dengan isteri pertamanya dan teman wanitanya
hancur begitu saja.
Jika saya di tempat Rachel, sekarang pun,
saya akan risau tentang John.
2018 OKTOBER
PADA 2018, SELEPAS TINGGALKAN ANDERSON,
RACHEL BERPINDAH KE RUMAH IBUNYA, JUDI, DI ILLINOIS
John mahu Rachel kembali dan dia akan buat apa saja untuk dapatkannya semula.
Dia tahu saya dan Rachel sangat rapat.
Jika dia tak dapat memilikinya, tiada sesiapa yang boleh.
2018 OKTOBER
2019 FEBRUARI
TIGA BULAN KEMUDIAN, JOHN MENGEKORI RACHEL SEJAUH 966 KM DARI ARKANSAS
Semasa dia tiba di sini, dia telefon berulang kali.
Tapi nombor orang lain yang terpapar di telefon.
IBU RACHEL
Si dungu ini sangat bijak.
Dia hubungi saya, "Biar saya cakap dengan dia."
"Saya sayang dia. Saya nak cakap dengan dia."
Kemudian dia akan menyumpah. "Saya tahu dia ada. Saya nak cakap dengan dia."
"Awak memang tak guna. Saya nak cakap dengan dia sekarang."
Ia menakutkan. Ia sangat menakutkan.
Dia menghendap rumah ini.
Dia akan berhenti di jalan masuk rumah, musim sejuk ketika itu,
dalam traknya yang besar.
Duduk di situ, memutar tayarnya.
Kami ketakutan, menangis, menghubungi polis.
Saya cari Jax. Dia ada di bawah meja.
Dia kata, "Nenek, saya ikut cakap mak. Saya bersembunyi."
"Saya bersembunyi macam yang mak suruh."
Luluh hati saya.
Cucu saya perlu bersembunyi sebab maknya suruh dia
bersembunyi daripada John,
sebab John nak mencederakan dan membunuh maknya.
Ia sangat menyakitkan untuk melihat anak awak lalui semua itu.
Dia sentiasa memerhatikan saya.
Dia tahu bila saya di rumah, dia tahu bila saya tiada di rumah.
Dia kawal minda saya dan saya sangat takut.
Dia akan telefon dan mesej tanpa henti.
Dia akan tinggalkan mel suara beritahu dia akan bunuh diri.
Dia akan hantar gambar tali gantung
yang dia gantung di kasau tingkat bawah tanah rumah ibunya.
Dia beritahu saya apabila kami mati, kami akan mati bersama,
dan tak kisahlah jika dia perlu tembak kepala saya dulu.
Dia akan buat begitu. Kami akan mati bersama.
Saya selalu rasa dia berada berdekatan saja,
saya kena bersedia untuk dia muncul secara tiba-tiba.
Itulah yang berlaku.
Dia tak jawab telefon.
Sampai satu tahap, saya melayari Internet,
ada aplikasi dalam talian, awak boleh guna nombor pemanggil berbeza,
nombor telefon yang berbeza.
Saya buat semua benda gila itu.
Tapi dia tak nak cakap dengan saya. Jadi saya pergi tempat kerja dia.
5 MAC 2019
SELEPAS BERPINDAH SEMULA KE ILLINOIS,
RACHEL TELAH BEKERJA DI SEBUAH GUDANG TEMPATAN
Semasa dia sampai ke tempat kerja, saya ada di situ.
Saya sampai awal dua minit daripada dia,
dan saya berjalan ke kenderaan itu,
dan sebaik saja dia nampak saya, dia terus jadi takut.
Itu terus mencetuskan kemarahan saya.
Ia menjadi situasi yang teruk di tempat kerjanya dan polis pun tiba.
Gudang tempat saya kerja,
ia tiada pagar di situ. Sesiapa pun boleh masuk dan keluar.
RAKAMAN KAMERA KESELAMATAN
Saya masuk ke tempat letak kereta
dan sedang ambil barang saya untuk masuk ke dalam bangunan.
Ada kereta dan ia berhenti saja di situ…
dan dia terus meluru ke arah kenderaan saya.
Saya cuba kunci trak saya dan hubungi 911 pada masa yang sama.
Pada saat itu, dia cuba pecahkan tingkap bahagian pemandu saya,
menjerit sekuat hatinya,
yang dia akan bunuh saya.
Dia pergi ke pintu penumpang belakang dan membukanya.
Saya lompat keluar dari kenderaan sambil menjerit minta tolong,
dan saya nampak seorang lelaki di dalam keretanya.
Saya berlari ke arahnya.
Dia keluar dari kenderaan, tanya saya apa yang berlaku dengan tenang,
dan saya kata, "Dia nak bunuh saya."
Ketika itu, John nampak saya tinggalkan kunci dalam trak.
Jadi, dia cuba nak langgar saya.
Dia tahu dia tak boleh langgar saya
tanpa terkena kenderaan lain.
Jadi dia keluar dari kenderaan itu,
sambil menjerit yang dia nak bunuh saya.
Lelaki itu menangkap dan menjatuhkan dia ke tanah sambil pegang dia.
POLIS DIHUBUNGI DAN TELAH MENANGKAP ANDERSON DI TEMPAT KEJADIAN
ANDERSON DIDAKWA ATAS PELANGGARAN PERINTAH PERLINDUNGAN
DAN DITAHAN DI PENJARA
Selepas polis datang dan tangkap dia,
saya rasa lega yang teramat sangat.
Akhirnya dia tak dapat menyakiti saya.
Saya dah bebas.
Saya bebas daripada dia.
Saya bebas daripada semua ini.
Menghendap, terutamanya dalam keganasan rumah tangga dan hubungan,
tak mendapat perhatian yang sepatutnya.
Ia tak diberi sepenuh perhatian dalam undang-undang, tak diuruskan dengan baik.
Penting untuk tahu apa langkah kita untuk memastikan kelakuan ini dihentikan.
Nama saya Ali Friend.
Saya pendakwa utama dalam unit keganasan rumah tangga
di Daerah DeKalb.
SELEPAS KEJADIAN DI GUDANG ITU,
ALI FRIEND TELAH DITUGASKAN UNTUK MENDAKWA KES ANDERSON
Sukar untuk saya tahu apa yang John fikirkan,
kenapa dia buat semua itu.
Tapi saya rasa dia nak buat apa saja
untuk mengawal semula kehidupan Rachel.
Jika sampai perlu bunuh Rachel, itulah yang akan berlaku.
Dia bawa tali nilon
yang diikat dalam bentuk seperti tali gantung.
Ada beberapa kali perbuatan mencekik berlaku
semasa mereka tinggal di Arkansas.
Nampaknya dia seperti nak meneruskan
ugutan asalnya di mana dia pernah mencekiknya.
SAYA TANYA DIA BERAPA KALI JOHN PERNAH CEKIK DIA,
DIA KATA PALING KURANG SEPULUH KALI.
PUSAT KEADILAN
DISEBABKAN DIA MELANGGAR SYARAT PERINTAH PERLINDUNGAN,
ALI FRIEND MENDAKWA ANDERSON DENGAN PENGHENDAPAN TERUK
MAHKAMAH DAERAH
Penghendapan teruk boleh dihukum selama dua hingga lima tahun penjara
di Penjara Illinois,
atau mendapat tempoh percubaan.
Saya percaya percubaan bukanlah tindakan yang sesuai untuknya,
dan saya percaya dia perlu dihukum dan dihantar ke penjara.
Dia juga didakwa kerana memandu dalam keadaan mabuk.
Pemanduan mabuk dalam negeri ini mempunyai hukuman paling serius.
JIKA DISABITKAN MEMANDU DALAM KEADAAN MABUK
REKOD KESALAHAN MEMANDU ANDERSON
BOLEH MEMBAWA KEPADA HUKUMAN PENJARA MANDATORI
JIKA DISABITKAN DENGAN PENGHENDAPAN TERUK SAJA,
DIA BOLEH DIBEBASKAN
Sukar untuk percaya yang menghendap ialah kesalahan jenayah yang lebih ringan
daripada memandu dalam keadaan mabuk.
Saya rasa tiada siapa mahu percaya yang ia seteruk itu.
Tapi bagi mangsa atau mangsa terselamat yang berada dalam hubungan itu,
ia memang sangat teruk dan boleh membawa maut.
MAC 2019
PADA APRIL 2019, ANDERSON MENGAKU BERSALAH ATAS DAKWAAN PEMANDUAN MABUK
DAN PENGHENDAPAN TERUK
DIA DIHUKUM PENJARA SELAMA ENAM TAHUN
ANDERSON JUGA DILARANG UNTUK BERHUBUNG DENGAN RACHEL ATAU ANAK MEREKA
Saya dapat surat daripada John setiap hari
sehingga pelik rasanya jika saya tak dapat surat dalam sehari.
Kami tak berhubung.
Saya tak balas surat dia, dan saya terus menerima gambar dan surat,
tanpa henti.
Berbelah bagi rasanya mendapat surat…
HEI, APA KHABAR?
…dan fikir jika nak buka atau tidak.
Tapi dia sedang dipenjarakan, dan dengan membaca surat ini,
saya boleh tahu apa yang difikirkannya.
Serta lebih mudah untuk saya tidur pada waktu malam
mengetahui yang dia menyesal dan tidak lagi marah pada saya.
PENJARA HENRY C. HILL JABATAN PENJARA ILLINOIS
Saya selalu tulis surat kepada Rachel.
Pada 2020, saya tulis surat kepada dia setiap hari.
Bukan setiap hari. Setiap minggu.
Saya tak gila sebegitu. Setiap minggu.
Hanya untuk kekal berhubung. Saya tahu dia baca.
Saya tahu dia dapat.
Jika dia mahu serahkannya dan buat saya dihukum,
tak apalah.
Jika dia rasa itu haknya, dan dia patut buat begitu, tak apalah.
PADA FEBRUARI 2021, ANDERSON MEMPERTIKAIKAN MENGIKUT UNDANG-UNDANG
PERINTAH HALANGAN BERHUBUNG DENGAN ANAKNYA
2021 FEBRUARI
RACHEL TAK DAPAT MELAWANNYA,
JADI ARAHAN ITU DIUBAH, UNTUK MEMBENARKAN JOHN BERHUBUNG DENGAN JAX
Saya tak masuk penjara dan lupakan anak saya.
Saya dapat bercakap dengan dia melalui telefon dan dia lucu sebab,
"Saya tak kenal ayah. Saya tak tahu rupa ayah."
Saya ingatkan dia, "Kamu tahulah. Ayah besarkan kamu."
"Kamu berumur dua tahun, kali terakhir ayah jumpa kamu.
"Kasihannya kamu tak ingat, tapi percayalah, ayah ingat."
Matlamat saya adalah untuk keluar pada hari jadi kelima Jax, Ahad lepas.
Saya dapat keluar lagi seminggu.
Hari ini Jumaat, saya akan pulang hari Isnin.
SELEPAS MENJALANI TEMPOH PENJARA MINIMUM UNTUK HUKUMAN ENAM TAHUN,
ANDERSON MENDAPAT PAROL
DUA TAHUN SETENGAH SELEPAS SABITANNYA
Hari pembebasan John akan tiba dan dia mahu berjumpa anaknya.
Apabila John akhirnya dapat jumpa Jax
dan boleh menjaga dia semalaman atau untuk hujung minggu,
saya risau dia akan melarikan anak saya,
dan saya takkan dapat cari dia.
Ia sentiasa bermain di fikiran saya.
Saya harap dia berubah.
Tapi saya risau dia akan kembali pada perangai lamanya
dan cuba untuk mencederakan saya lagi.
Saya rasa jika dia kembali menghisap dadah,
sebab dia rasa dah tak ada sebab untuk hidup lagi,
itu bermakna dia akan datang cari saya.
Saya letak kamera keselamatan.
Saya letak kamera di sekeliling rumah saya untuk memastikan
yang dia tak menghendap saya lagi
atau cuba merosakkan kenderaan saya.
Dia dapat satu peluang.
Jika dia melampaui batas sekali lagi, dia akan kembali ke penjara.
Itu saja.
PENJARA HENRY C. HILL JABATAN PENJARA ILLINOIS
PADA 15 NOVEMBER 2021,
JOHN ANDERSON DIBEBASKAN DARI PENJARA ATAS PAROL
Ramai yang kata orang takkan berubah.
Tapi jika awak dah lalui beberapa kejadian dahsyat,
itu tak patut menentukan siapa diri awak selamanya.
Saya bukan orang yang sama seperti dulu.
Saya dah bersedia untuk jumpa keluarga saya.
DUA MINGGU KEMUDIAN
Sudah dua minggu saya dibebaskan dan sejujurnya,
saya belum ada rancangan yang kukuh.
Saya masih berusaha.
Rancangan terbesar saya sekarang adalah untuk kembali
menjadi sebahagian daripada kehidupan anak saya.
JOHN DIBERI KEBENARAN UNTUK MELAWAT ANAKNYA SETIAP MINGGU
Saya gembira dapat luangkan masa dengan anak saya.
Dia berumur lima tahun.
Dia bersemangat tinggi.
Ia sangat mengharukan sebab dapat berjumpa anak saya lagi.
Ia berikan saya semangat.
Tapi pada hari saya tak jumpa dia,
saya rasa sedih sebab dia tak bersama saya.
Sebelum semua ini berlaku, kami satu keluarga.
Anak saya sentiasa berada di rumah bersama saya.
Inilah saya, beberapa tahun kemudian,
saya dapat jumpa anak saya beberapa kali saja seminggu.
Saya nak pastikan Rachel dan saya dapat membesarkan dia bersama-sama.
Tak mustahil rasanya, pada satu saat,
saya ingin keluarga saya kembali tinggal bersama
sebagai satu keluarga.
Saya rasa saya perlu membuktikannya
untuk menunjukkan orang boleh berubah di sepanjang hidup mereka.
TIGA BULAN KEMUDIAN
Berbeza rasanya apabila John dah keluar dari penjara.
Sudah lebih 90 hari, saya rasa.
Saya tahu John mahu kami menjadi keluarga kembali…
tapi kami dah tak boleh kembali ke masa lalu.
Terlalu banyak parut dan semuanya dah teruk.
Harapnya, John boleh kekal tak mabuk
dan ingin terus berubah ke arah lebih baik.
Jika John berusaha bersungguh-sungguh,
dia boleh jalankan tanggungjawab sebagai bapa Jax.
Saya harap kami boleh berkawan demi anak kami,
sebab setiap anak perlukan ayah mereka.
Tapi dia perlu banyak ubah dirinya
dan ketagihannya untuk jadi begitu.
Hanya masa yang menentukan.
SELEPAS PENGGAMBARAN, JOHN TERUS BEKERJA DAN BERJUMPA ANAKNYA
RACHEL KEKAL MENGATAKAN INI PELUANG TERAKHIR JOHN